***Հավելված 1******Չարենցավան համայնքի ղեկավարի   
2025 թվականի մայիսի 07-ի N 620 որոշման***

**ԿԱԶՄ**

**ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԵՎ ՌԱԶՄԱԿԱՆ ԴՐՈՒԹՅԱՆ ԺԱՄԱՆԱԿ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔԻ ՏՆՏԵՍՈՒԹՅԱՆ ՕԲՅԵԿՏՆԵՐԻ ԳՈՐԾՈՒՆԵՈՒԹՅԱՆ ԿԱՅՈՒՆՈՒԹՅԱՆ ԲԱՐՁՐԱՑՄԱՆ ՀԱՆՁՆԱԺՈՂՈՎԻ**

|  |  |  |  |  |  |
| --- | --- | --- | --- | --- | --- |
| Հ/հ | | ԱԱՀ | Պաշտոնը | Պաշտոնը հանձնաժողովում | Նշումներ |
| 1. | | Սևակ Վարդանյան | Համայնքի ղեկավարի տեղակալ | Հանձնաժողովի նախագահ |  |
| 2. | | Արսեն Խլղաղթյան | Պաշտպանության գծով աշխատանքների իրականացման պատասխանատու | Հանձնաժողովի նախագահի տեղակալ |  |
| 3. | | Սուրեն Մուրադյան | Աշխատակազմի քարտուղար | Հանձնաժողովի քարտուղար |  |
| **Հանձնաժողովի անդամներ** | | | | | |
| 4. | Վարուժան Թովմասյան | | Քաղաքաշինության, ճարտարապետության, գյուղատնտեսության բնակկոմունալ տնտեսության բաժնի գլխավոր մասնագետ | Էներգո և ջրամատակարարման համակարգերի ԳԿԲ խմբի ղեկավար |  |
| 5. | Վարուժան Բարսամյան | | Առևտրի սպասարկման եկամուտների հաշվառման և հավաքագրման բաժնի պետ | Կապի և տրանսպորտի ԳԿԲ խմբի ղեկավար |  |
| 6. | Անատոլի Գասպարյան | | Համայնքի ղեկավարի օգնական | Կառավարման համակարգի ԳԿԲ խմբի ղեկավար |  |
| 7. | Արմինե Զաքարյան | | Կրթության, մշակույթի սպորտի, երիտասարդության և սոցիալական աջակցության բաժնի պետ | Վերականգնողական աշխատանքների նախապատրաստման և անցկացման ԳԿԲ խմբի ղեկավար |  |
| 8. | Արտավազդ Ալեքսանյան | | Համայնքի ղեկավարի օգնական | Արդյունաբերական արտադրության ոլորտի կազմակերպությունների ԳԿԲ խմբի ղեկավար |  |
| 9. | Վարդգես Չիլինգարյան | | Համայնքի ղեկավարի գլխավոր խորհրդական | Բնակչության պաշտպանության կազմակերպման և նրա կենսագործունեության ապահովման ԳԿԲ խմբի ղեկավար |  |
| 10. | Նորայր Ղազարյան | | Առևտրի սպասարկման եկամուտների հաշվառման և հավաքագրման բաժնի առաջատար մասնագետ | Նյութատեխնիկական մատակարարման և տնտեսական կապերի ԳԿԲ խմբի ղեկավար |  |

***Հավելված 2******Չարենցավան համայնքի ղեկավարի   
2025 թվականի մայիսի 07-ի N որոշման***

**ԿԱՆՈՆԱԴՐՈՒԹՅՈՒՆ**

**ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԵՎ ՌԱԶՄԱԿԱՆ ԴՐՈՒԹՅԱՆ ԺԱՄԱՆԱԿ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔԻ ՏՆՏԵՍՈՒԹՅԱՆ ՕԲՅԵԿՏՆԵՐԻ ԳՈՐԾՈՒՆԵՈՒԹՅԱՆ ԿԱՅՈՒՆՈՒԹՅԱՆ ԲԱՐՁՐԱՑՄԱՆ ՀԱՆՁՆԱԺՈՂՈՎԻ**

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն կանոնադրությունը սահմանում է արտակարգ իրավիճակներում և ռազմական դրության ժամանակ համայնքի տնտեսության օբյեկտների գործունեության կայունության բարձրացման հանձնաժողովի (այսուհետ` հանձնաժողով) հիմնական խնդիրները, գործառույթները և աշխատանքների կազմակերպման կարգը:

2. Հանձնաժողովը ստեղծվում է արտակարգ իրավիճակներում և ռազմական դրության ժամանակ համայնքի տնտեսության օբյեկտների գործունեության կայունության բարձրացման (այսուհետ` ԳԿԲ) միջոցառումների կատարման կազմակերպման, պլանավորման և համակարգման նպատակով և հանդիսանում է մշտապես գործող կազմակերպչական, խորհրդակցական և հետազոտական մարմին:

3. Հանձնաժողովը ստեղծվում է համայնքի ղեկավարի որոշմամբ:

4.Հանձնաժողովը կազմավորվում է համայնքի վարչակազմի և կազմակերպությունների (օբյեկտների) ներկայացուցիչներից:

5. Հանձնաժողովն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության օրենքներով, կառավարության որոշումներով, այլ իրավական ակտերով և սույն կանոնադրությամբ:

II. ՀԱՆՁՆԱԺՈՂՈՎԻ ՀԻՄՆԱԿԱՆ ԽՆԴԻՐՆԵՐԸ, ԳՈՐԾԱՌՈՒՅԹՆԵՐԸ ԵՎ ԻՐԱՎԱՍՈՒԹՅՈՒՆՆԵՐԸ

6. Հանձնաժողովի հիմնական խնդիրներն են`

1. արտակարգ իրավիճակներում և ռազմական դրության ժամանակ համայնքի տարածքում տեղակայված տնտեսության օբյեկտների կայուն գործունեության ապահովմանն ուղղված միջոցառումների մշակում, կազմակերպում և իրականացում,
2. արտակարգ իրավիճակներում և ռազմական դրության ժամանակ կոմունալ-էներգետիկ և այլ ծառայությունների գործունեության արագ վերականգնմանն ուղղված միջոցառումների կազմակերպում և իրականացում:

7. Հանձնաժողովի գործառույթներն են`

1. Խաղաղ ժամանակ`

ա. տնտեսության օբյեկտների վիճակի վերլուծության անցկացման կազմակերպում` արտակարգ իրավիճակներում և ռազմական դրության ժամանակ դրանց կայուն գործունեության հնարավորության որոշման նպատակով,

բ. արտակարգ իրավիճակներում և ռազմական դրության ժամանակ տնտեսության օբյեկտների գործունեության կայունության բարձրացմանն ուղղված գիտահետազոտական աշխատանքների կազմակերպում,

գ. արտակարգ իրավիճակներում և ռազմական դրության ժամանակ տնտեսության օբյեկտների կայուն գործունեության ապահովմանն ուղղված միջոցառումների պլանավորման կազմակերպում,

դ.ռազմական գործողությունների ընթացքում տնտեսության օբյեկտների կորուստների նվազեցմանն ուղղված միջոցառումների նախապատրաստման և իրականացման կազմակերպում,

ե. արտակարգ իրավիճակներում և ռազմական դրության ժամանակ տնտեսության օբյեկտների գործունեության վերաբերյալ համայնքի ղեկավարի համար վերլուծական և վիճակագրական նյութերի նախապատրաստման կազմակերպում,

զ. արտակարգ իրավիճակներում և ռազմական դրության ժամանակ տնտեսության օբյեկտների կայուն գործունեության ապահովման նպատակով օբյեկտների տեղաբաշխման կազմակերպում,

է. արտակարգ իրավիճակներում և ռազմական դրության ժամանակ տնտեսության օբյեկտների կայուն գործունեության ապահովման համար պետական կառավարման տարածքային և տեղական ինքնակառավարման մարմինների, զինվորական կառավարման մարմինների և կազմակերպությունների միջև փոխգործողության կազմակերպում,

ը. համայնքի տարածքում տեղակայված կազմակերպությունների ԳԿԲ հանձնաժողովներին մեթոդական և կազմակերպական օգնության ցուցաբերում,

թ. տնտեսության օբյեկտների գործունեության կայունության բարձրացման ուղղությամբ սահմանված կարգով համապատասխան առաջարկությունների ներկայացում համայնքի ղեկավարին,

ժ. իր իրավասությունների շրջանակներում այլ հարցերի քննարկում արտակարգ իրավիճակներում և ռազմական դրության ժամանակ տնտեսության օբյեկտների կայուն գործունեության ապահովման ոլորտում.

2) Ռազմական դրության ժամանակ`

ա. ռազմական դրության և ռազմական դրության արտակարգ իրավիճակներում տնտեսության օբյեկտների կայուն գործունեության ապահովման միջոցառումների իրականացման ընթացքի վերաբերյալ տեղեկատվության հավաքի և վերլուծության կազմակերպում,

բ. ռազմական գործողությունների ընթացքում տուժած տնտեսության օբյեկտների վիճակի վերաբերյալ տեղեկատվության հավաքի և վերլուծության կազմակերպում,

գ. ռազմական գործողությունների ընթացքում տուժած կոմունալ-էներգետիկ և այլ ծառայությունների գործունեության արագ վերականգնմանն ուղղված միջոցառումների կազմակերպում և իրականացում,

դ. ռազմական դրության ժամանակ տնտեսության օբյեկտների կայուն գործունեության ապահովման ուղղությամբ սահմանված կարգով առաջարկությունների ներկայացում համայնքի ղեկավարին,

ե. իր վրա դրված խնդիրների լուծման շրջանակներում այլ գործառույթների իրականացում:

8. Հանձնաժողովն իր իրավասությունների շրջանակներում իրավունք ունի`

1. սահմանված կարգով հարցում անել և պետական կառավարման մարմիններից և կազմակերպություններից ստանալ անհրաժեշտ նյութեր և տեղեկատվություն,
2. սահմանված կարգով իր աշխատանքներին ներգրավել գիտնականներին, փորձագետներին և մասնագետներին,
3. հանձնաժողովի անդամների թվաքանակից ստեղծել ենթահանձնաժողովներ և աշխատանքային խմբեր և սահմանված կարգով նրանց աշխատանքներին ներգրավել գիտնականներին, փորձագետներին և մասնագետներին, ինչպես նաև պետական կառավարման մարմինների և շահագրգիռ կազմակերպությունների ներկայացուցիչներին,
4. մասնակցել արտակարգ իրավիճակներում և ռազմական դրության ժամանակ տնտեսության օբյեկտների ԳԿԲ հարցերով նպատակային ծրագրերի և այլ իրավական ակտերի նախապատրաստման աշխատանքներին և պատրաստել առաջարկություններ դրանց իրականացման վերաբերյալ,
5. մասնակցություն ցուցաբերել քաղաքացիական պաշտպանության (այսուհետ` ՔՊ) ուսումնավարժությունների և վարժանքների, արտակարգ իրավիճակներում և ռազմական դրության ժամանակ տնտեսության օբյեկտների ԳԿԲ հարցերով գիտահետազոտական աշխատանքների անցկացմանը:

III. ՀԱՆՁՆԱԺՈՂՈՎԻ ԳՈՐԾՈՒՆԵՈՒԹՅԱՆ ԿԱԶՄԱԿԵՐՊՈՒՄԸ ԵՎ ՀԱՆՁՆԱԺՈՂՈՎԻ ԱՆԴԱՄՆԵՐԻ ՊԱՐՏԱԿԱՆՈՒԹՅՈՒՆՆԵՐԸ

9. Հանձնաժողովի գործունեության կազմակերպումը ապահովում է նախագահը, իսկ նրա բացակայության դեպքում` հանձնաժողովի նախագահի տեղակալը` հանձնաժողովի նախագահի հանձնարարությամբ:

10. Հանձնաժողովի կանոնակարգը հաստատվում է հանձնաժողովի նախագահի կողմից` սույն կանոնադրության պահանջների համաձայն:

11. Հանձնաժողովն իր գործունեությունն իրականացնում է տարեկան աշխատանքային (հիմնական միջոցառումների) պլանին համապատասխան, որը մշակվում է հանձնաժողովի և հաստատվում համայնքի ղեկավարի կողմից, և եռամսյա պլաններին համապատասխան, որոնք մշակվում են հանձնաժողովի և հաստատվում հանձնաժողովի նախագահի կողմից:

12. Հանձնաժողովի նիստերը անցկացվում են ըստ անհրաժեշտության, բայց եռամսյակը մեկ անգամից ոչ պակաս:

13. Հանձնաժողովի հերթական պլանավորված նիստի օրակարգի, ամսաթվի, ժամանակի, անցկացման վայրի մասին նրա անդամները պետք է տեղեկացված լինեն ոչ ուշ, քան ենթադրյալ անցկացման օրվանից 7 օր առաջ:

14. Հանձնաժողովի նիստն անցկացնում է նախագահը կամ նրա հանձնարարությամբ` իր տեղակալը:

15. Հանձնաժողովի նիստը համարվում է լիիրավ, եթե ներկա է անդամների կեսից ավելին:

16. Հանձնաժողովի անդամները անձամբ մասնակցում են նիստերին, առանց փոխարինման իրավունքի: Հանձնաժողովի անդամներից որևէ մեկի բացակայության դեպքում նիստին քննարկող հարցերի վերաբերյալ նա իրավունք ունի իր կարծքիքը ներկայացնել գրավոր ձևով:

17. Անհրաժեշտության դեպքում հանձնաժողովի նիստերին կարող են հրավիրվել պետական կառավարման տարածքային մարմինների և կազմակերպությունների ներկայացուցիչներ, գիտնականներ, փորձագետներ և մասնագետներ:

18. Հանձնաժողովի որոշումները ընդունվում են բաց քվեարկությամբ` հանձնաժողովի նիստին մասնակցող անդամների ձայների պարզ մեծամասնությամբ: Քվեարկության ժամանակ ձայների հավասարության դեպքում վճռական է հանձնաժողովի նիստը նախագահողի ձայնը:

19. Հանձնաժողովի որոշումները ձևակերպվում են արձանագրություններով, որոնք ստորագրվում են հանձնաժողովի նիստը նախագահողի և հանձնաժողովի քարտուղարի կողմից:

20. Հանձնաժողովի նախագահը`

1. ղեկավարում է հանձնաժողովի գործունեության կազմակերպումը և ապահովում պլանավորումը,
2. բաշխում է պարտականությունները հանձնաժողովի նախագահի տեղակալի և հանձնաժողովի քարտուղարի միջև,
3. հաստատում է հանձնաժողովի նիստի օրակարգը,
4. իրավունք ունի ներկայացնել առաջարկություն հանձնաժողովի նիստի օրակարգում հարցեր ներառելու վերաբերյալ,
5. ծանոթանում է հանձնաժողովի կողմից քննարկվող հարցերի նյութերին,
6. մասնակցում է հանձնաժողովի նիստերին,
7. նախագահում է հանձնաժողովի նիստերին,
8. նշանակում է ենթահանձնաժողովների և աշխատանքային խմբերի ղեկավարներին, որոշում նրանց կազմը և խնդիրները,
9. իրավունք ունի ներկայացնել առաջարկություն հանձնաժողովի իրավասությունների շրջանակում գտնվող հարցերի շուրջ,
10. ստորագրում է հանձնաժողովի փաստաթղթերը, այդ թվում նիստերի արձանագրությունները,
11. կատարում հանձնաժողովի որոշումները:

21. Հանձնաժողովի նախագահի տեղակալը`

1. իրավունք ունի ներկայացնել առաջարկություն հանձնաժողովի նիստի օրակարգում հարցեր ներառելու վերաբերյալ,
2. ծանոթանում է հանձնաժողովի կողմից քննարկվող հարցերի նյութերին,
3. մասնակցում է հանձնաժողովի նիստերին,
4. իրավունք ունի ներկայացնել առաջարկություն հանձնաժողովի իրավասությունների շրջանակում գտնվող հարցերի շուրջ,
5. կատարում հանձնաժողովի որոշումները,
6. կատարում է հանձնաժողովի և հանձնաժողովի նախագահի հանձնարարականները,
7. կատարում է հանձնաժողովի նախագահի պարտականությունները, այդ թվում նախագահում է հանձնաժողովի նիստերին (հանձնաժողովի նախագահի բացակայության դեպքում) նրա հանձնարարությամբ,
8. ղեկավարում է հանձնաժողովի կողմից ստեղծվող ենթահանձնաժողովների և աշխատանքային խմբերի գործունեությունը,
9. մասնակցում է հանձնաժողովի նիստերին հարցերի նախապատրաստմանը և քննարկմանը:

22. Հանձնաժողովի քարտուղարը`

1. մասնակցում է հարցերի նախապատրաստմանն ու քննարկմանը և հանձնաժողովի նիստի օրակարգի կազմմանը,
2. ծանոթանում է հանձնաժողովի կողմից քննարկվող հարցերի նյութերին,
3. մասնակցում է հանձնաժողովի նիստերին,
4. իրավունք ունի ներկայացնել առաջարկություն հանձնաժողովի իրավասությունների շրջանակում գտնվող հարցերի շուրջ,
5. ստորագրում է հանձնաժողովի նիստերի արձանագրությունները,
6. կատարում հանձնաժողովի որոշումները,
7. կատարում հանձնաժողովի և նրա նախագահի հանձնարարականները,
8. իրականացնում է հանձնաժողովի գործունեության կազմակերպական և տեղեկատվական վերլուծական ապահովումը,
9. ապահովում է հանձնաժողովի գործավարությունը,
10. կազմակերպում է հանձնաժողովի նիստերի նախապատրաստումը,
11. տեղեկացնում է հանձնաժողովի նախագահի տեղակալին, հանձնաժողովի անդամներին և նիստերին հրավիրված անձանց հանձնաժողովի նիստի ամսաթվի, ժամանակի, անցկացման վայրի և օրակարգի մասին, ուղարկում է փաստաթղթեր, դրանց նախագծերը և այլ նյութեր, որոնք հանձնաժողովի նիստի ժամանակ ենթակա են քննարկման:

23. Հանձնաժողովի անդամները`

1. իրավունք ունեն ներկայացնել առաջարկություն հանձնաժողովի նիստի օրակարգում հարցեր ներառելու վերաբերյալ,
2. ծանոթանում են հանձնաժողովի կողմից քննարկվող հարցերի նյութերին,
3. մասնակցում են հանձնաժողովի նիստերին,
4. իրավունք ունեն ներկայացնել առաջարկություն հանձնաժողովի իրավասությունների շրջանակում գտնվող հարցերի շուրջ,
5. կատարում են հանձնաժողովի որոշումները,
6. կատարում են հանձնաժողովի և նրա նախագահի հանձնարարականները,
7. մասնակցում են հանձնաժողովի կողմից ստեղծվող ենթահանձնաժողովների և աշխատանքային խմբերի գործունեությանը,
8. մասնակցում են հանձնաժողովի նիստերին հարցերի նախապատրաստմանը և քննարկմանը:

24. Հանձնաժողովի որոշումները հանձնաժողովի քարտուղարի կողմից ուղարկվում են հանձնաժողովի նախագահի տեղակալին, հանձնաժողովի անդամներին և այլ շահագրգիռ անձանց հանձնաժողովի նիստի անցկացումից հետո մեկ շաբաթվա ժամկետում:

25. Հանձնաժողովի գործունեության կազմակերպատեխնիկական ապահովումը կատարվում է օրենքով սահմանված կարգով` համայնքի վարչակազմի կողմից` տեղական բյուջեի միջոցների հաշվին:

***Ձև 1***

***Հաստատում եմ՝  
Չարենցավան համայնքի ԳԿԲ   
հանձնաժողովի նախագահ Ս.Վարդանյան\_\_\_\_\_\_\_\_\_  
«07» մայիս 2025թ.***

|  |  |  |  |  |  |
| --- | --- | --- | --- | --- | --- |
| ՊԼԱՆ  ՉԱՐԵՆՑԱՎԱՆ ՀԱՄԱՅՆՔԻ ՏՆՏԵՍՈՒԹՅԱՆ ՕԲՅԵԿՏՆԵՐԻ ԳՈՐԾՈՒՆԵՈՒԹՅԱՆ ԿԱՅՈՒՆՈՒԹՅԱՆ ԲԱՐՁՐԱՑՄԱՆ ՀԱՆՁՆԱԺՈՂՈՎԻ 2025 ԹՎԱԿԱՆԻ ՄԻՋՈՑԱՌՈՒՄՆԵՐԻ | | | | | |
| Հ/հ | Միջոցառման անվանումը | Կատարողներ, համակատարողներ | Ով է ներգրավվում | Կատարմ. ժամկետը | Նշումներ |
| 1 | 2 | 3 | 4 | 5 | 6 |
| Կազմակերպական և գործնական միջոցառումներ | | | | | |
| 1. | Մեթոդական օգնության ցուցաբերում համայնքի տարածքում տեղակայված կազմակերպությունների գործունեության կայունության բարձրացման (ԳԿԲ) հանձնաժողովների աշխատանքային պլանների մշակման ուղղությամբ (օբյեկտային) | Մարզային փրկարարական վարչություն  (ՄՓՎ), համայնքի ԳԿԲ հանձնաժողով | Մարզային փրկարարական վարչություն, ԳԿԲ հանձնաժողովների նախագահներ (օբյեկտային) |  |  |
| 2. | Համայնքի տարածքում տեղակայված կազմակերպությունների գործունեության կայունության բարձրացմանն ուղղված միջոցառումների պլանի մշակում | Մարզային փրկարարական վարչություն, համայնքի ԳԿԲ հանձնաժողով | Կազմակերպություն-ների ԳԿԲ հանձնաժողովների նախագահներ (օբյեկտային) |  |  |
| 3. | Մասնակցություն արտակարգ իրավիճակների վերացման համար նյութական ռեսուրսների և քաղաքացիական պաշտպանության համար պաշարների ստեղծման աշխատանքի կազմակերպմանը | Համայնքի ղեկավար, համայնքի ԳԿԲ հանձնաժողովի նախագահ, ՄՓՎ պետ, ԵՓՎ պետ | Համայնքի ԳԿԲ հանձնաժողով, մարզային փրկարարական վարչություն, կազմակերպությունների ղեկավարներ |  |  |
| 4. | Մասնակցություն արտաքին հակահրդեհային ջրամատակարարման աղբյուրների վիճակի բարելավման աշխատանքի կազմակերպմանը և իրականացմանը | Համայնքի ղեկավար, համայնքի ԳԿԲ հանձնաժողովի նախագահ | ՄՓՎ, ԵՓՎ, մարզի հրդեհային և տեղնիկական անվտանգության տեսչություն, կազմակերպություններ |  |  |
| 5. | Մասնակցություն շտաբային և հրամանատարաշտաբային ուսումնավարժություններին «Տեղական ինքնակառավարման մարմինների գործողությունները համայնքի տարածքում ԱԻ հետևանքների վերացման ուղղությամբ. ՔՊ ղեկավար կազմի աշխատանքը քաղ. պաշտպանությունը խաղաղից ռազմական դրություն փոխադրելու ժամանակ» և այլ թեմաներով | Համայնքի ղեկավար, համայնքի ԳԿԲ հանձնաժողովի նախագահ, ՄՓՎ պետ, ԵՓՎ պետ | ՄՓՎ, ԵՓՎ, հերթապահ դիսպետչերական ծառայություններ, կազմակերպություններ |  |  |
| 6. | Տեղական ինքնակառավարման մարմինների մասնակցությունը պետական կառավարման մարմինների կողմից անցկացվող (տեսակոնֆերանսային ֆորմատով) խորհրդակցություններին | Համայնքի ղեկավար, համայնքի ԳԿԲ հանձնաժողովի նախագահ, ՄՓՎ, ԵՓՎ | Համայնքի ԳԿԲ հանձնաժողովի նախագահ, ՄՓՎ պետ, ԵՓՎ պետ, կազմակերպությունների ղեկավարներ |  |  |
| Համայնքի տարածքում տեղակայված կազմակերպությունների ԳԿԲ հանձնաժողովի նիստեր | | | | | |
| 1. | 1. Համայնքի ԿԳԲ հանձնաժողովի աշխատանքի արդյունքների ամփոփում և խնդրադրում հաջորդ տարվա համար  2. Համայնքի տարածքում տեղակայված ՔՊ պաշտպանական կառույցների պատրաստականության բարձրացման մասին | Համայնքի ԳԿԲ հանձնաժողովի նախագահ, ՄՓՎ, ԵՓՎ | Կազմակերպություններ |  |  |
| 2. | 1. Պահուստային էներգոմատակարարման ինքնաբավ աղբյուրներով ապահովելու մասին  2. Արտաքին հակահրդեհային ջրամատակարարման աղբյուրների վերականգնման աշխատանքների ընթացքի մասին | Համայնքի ԳԿԲ հանձնաժողովի նախագահ, ՄՓՎ, ԵՓՎ | Համայնքի ԳԿԲ հանձնաժողովի անդամներ, կազմակերպություններ |  |  |

Չարենցավան համայնքի ԳԿԲ   
հանձնաժողովի քարտուղար Սուրեն Մուրադյան